Piri kana mbiri (n. two) inhamba inotevera posi. Chepiri (second) zvinotaura chinhu chiri panzvimbo inotevera yekutanga mukurongwa kwezvinhu. Chiviri (two-some) kutaura zvinhu zviri kufamba zviri zviviri. Tinosangana pachiviri - we will meet as two alone. Hunyambiri (duality) zvinotaura chinhu chine mawonekero maviri. Digo inoti mbiri (n. two) kureva mbiri. VaNgala inoti mibale (two). Tiriki inoti khaviri (n. twice) kureva kaviri. Herero inoti -vari (two) kureva piri kana mbiri. Sokuti ovandu vevari kureva vanhu vaviri. Lomwe inoti okhwiri kana piili kureva mbiri. Herero inoti -vari, mbari, tuvari, vevari, vivari (couple, two) kureva kuverengwa kwezviviri, tuviri, maviri, mbiri. Oshindonga inoti mbali (adv. Two). Herero inoti tya vari kureva chechipiri. Herero inoti poru tya vari (adj. Secondly) kureva chepiri. Umbundu inoti vali (adv. Two) kureva mbiri kana piri.